**VABILO ŠTUDENTOM**

za sodelovanje v projektu javnega razpisa za sofinanciranje projektov

 »Projektno delo z gospodarstvom in negospodarstvom v lokalnem in regionalnem okolju – Po kreativni poti do znanja2017 - 2020«

**»Pospeševalnik informacij o zaposlitvenih možnostih«**

Spoštovane študentke/študenti,

Fakulteta za organizacijske vede Univerze v Mariboru v sodelovanju s podjetjem POR, Podjetje za organizacijo in razvoj, d.o.o., razpisuje v okviru programa »Po kreativni poti do znanja2017 - 2020« štiri plačane raziskovalne študijske prakse (en študent/študentka VS študija, en študent/študentka UN študija in dva študenta/študentki MAG študija). Študenti bodo sodelovali z dvema študentoma iz druge fakultete (FERI UM).

Sodelujoči študenti morajo biti v času izvajanja projekta redno vpisani na enega od spodaj navedenih študijskih programov Fakultete za organizacijske vede ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki.

**Kratka vsebina:**

Tehnološki razvoj spreminja poklice, zahtevane kompetence, znanja, spretnosti in sposobnosti zaposlenih. Večina sistemov iskanja delavcev temelji na njihovi formalni izobrazbi, ki pa v večini primerov sploh ni pomembna in predstavlja le neko osnovno usmeritev. Delodajalci iščejo delavce s specifičnimi znanji in sposobnostmi ne glede na njihovo formalno izobrazbo. Na primer išče se skupina delavcev, ki bodo sodelovali pri montaži odrov ali išče se programerje, ki znajo izdelovati mobilne aplikacije za sistem Android ali išče se informatike, ki obvladajo MS Access.

Da delodajalec najde ustrezen kader mora izvajati intervjuje in selekcijo iz množice delavcev z ustrezno formalno izobrazbo.

Naš cilj je izdelati prototipno spletno rešitev - portal, ki bi omogočal več funkcionalnosti kot običajne strani za zaposlovanje in bi deloval po principu socialnih omrežij (pospeševanje informacij, izmenjava informacij, iskanje informacij, generiranje informacij, …). Uporabnik bi lahko vpisal formalno in neformalno pridobljena znanja in izkušnje, sistem pa bi ga na osnovi teh informacij ponudil delodajalcu. Vpis bi bil možen za brezposelne, kot za že zaposlene. Vpis bi bil možen za delo v Sloveniji kot tudi za delo v tujini. Lahko bi se iskalo delo za katerokoli znano obliko dela. Delodajalci bi pridobili podatke na osnovi ključnih besed, s pomočjo katerih bi sistem izpisal ustrezne kandidate s temi veščinami in znanji. Na ta način bi lahko dobili za programerja računalničarja, informatika, ekonomista, organizatorja dela ali strojnika, saj formalna izobrazba nebi vplivala na izbor. Sistem bi omogočal ponudbo inštrukcij, osebnega spremstva, varstva starejših občanov itd. Sistem bi omogočal iskanje partnerjev za razvojne projekte, Evropske projekte, bilateralne projekte itd. Sistem bi iskalcem zaposlitve posredoval podatke o delodajalcu (razmere dela, plačila, dosedanje izkušnje zaposlenih, …)

Pedagoški mentorji bodo poskrbeli za prenos potrebnih znanj s področja organizacije dela, informacijskih sistemov, programiranja, kakovosti itd., delovni mentor pa bo pomagal s področja kadrovanja, informacijskih sistemov in spletnih rešitev.

**V projektu sodeluje:**

* 4 študenti FOV UM (magistrskega študija OMIS, visokošolskega strokovnega študija OMIS, univerzitetnega študija IPS in magistrskega študija IPS).
* 2 študenta FERI UM (magistrski študij Informatika in tehnologije komuniciranja)

Prednost pri izbiri bodo imeli študenti, ki so s svojim dosedanjim delom pokazali interes za študij (aktivnost na predavanjih, aktivnost na vajah), so vključeni v obštudijske dejavnosti (šport, taborniki, …) in bodo na razpolago vseh 5 mesecev ( od aprila – do avgust).

Od študentov pričakujemo samoiniciativnost, pripravljenost na timsko delo, osnovne analitske sposobnosti, ter pripravljenost na učenje in delo. V izbor bodo prišli le tisti študentje, ki redno opravljajo svoje študijske obveznosti in so pri študiju posebej prizadevni. Prednost bodo imeli študentje, ki bodo lahko izkazali, da jih posebej zanima področje analize in izgradnje informacijskega sistema ali področje kakovosti in managementa. Izbranim študentom lahko takšna praksa pomeni bogato izkušnjo in prispeva k njihovemu osebnostnemu in siceršnjemu napredku in jim olajša iskanje zaposlitve.

Predvidena denarna spodbuda študentu: **9 EUR bruto/uro, največ 40 ur/mesec (največ 360 EUR bruto/mesec).**

**Izpolnjeno prijavnico (na koncu tega dokumenta) pošljite po elektronski pošti z zadevo »Po kreativni poti do znanja« na naslov: borut.werber@fov.uni-mb.si do vključno 20. 3. 2018 do 12. ure.**

**Prijava še ne zagotavlja sodelovanja v projektu. V primeru, da bo prijavljenih več študentov, kot je razpisanih mest, bo izbirna komisija naredila izbor po zgoraj navedenih kriterijih. Prijavljeni študenti bodo o izboru obveščeni najkasneje do 22. 3. 2018.**

**PRIJAVA ZA SODELOVANJE V PROJEKTU**

**»**Po kreativni poti do znanja 2017 - 2020**«**

|  |  |
| --- | --- |
| **Naziv projekta** | **Pospeševalnik informacij o zaposlitvenih možnostih**  |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Študijski program** |  |
| **Letnik** |  |
| **Stopnja študija** |  |